Hydraq
Hydraq on pahavara (Trooja hobune), mida kasutati operatsiooni Aurora käigus. Pahavara oli suunatud Google'i ja teiste Ameerika Ühendriikide suurettevõtete suunas. Rünnakud toimusid peamiselt 2009. aastal. 2010. aasta 14. jaanuaril andis Microsoft avalikkusele teada, et nende veebibrauseris, Internet Exploreris, on turvaauk, mille abil on võimalik kasutaja arvutis käivitada võõrast koodi (võõras kood – skript, mis pole pärit algselt ohvri arvutist, vaid tuleb veebilehega kaasa). Turvaaugu abil oli võimalik saada ligipääs kasutaja arvutile. Eriti ohtlikuks tegi selle fakt, et häkker sai samad õigused, mis olid algsel arvuti kasutajal, ehk kui arvuti kasutajal olid administratiivsed kasutajaõigused, siis sai ka häkker samad õigused. Turvaauk puudutas tugevalt järgmisi Internet Exploreri versioone: 6, 6 SP, 7 ja 8. Microsoft ei olnud sellest turvaaugust teadlik, kuni seda kasutati Aurora operatsioonis. Auroraga seotud ründed toimusid aastatel 2009 ja 2010 . Ründe hetkel oli tegemist nullpäeva turvaauguga, mis muutis selle kasutamise eriti lihtsaks, sest seda selle rünnaku vastu oli raske valmistuda.